Document ID: 31976R1512

Padomes Regula (EEK) Nr. 1512/76
(1976. gada 24. jūnijs)
par nolīguma noslēgšanu vēstuļu apmaiņas ceļā attiecībā uz Eiropas Ekonomikas kopienas un Tunisijas Republikas Sadarbības nolīguma 22. pantu un Pagaidu nolīguma 15. pantu par Tunisijas izcelsmes kliju un atsiju importu Kopienā
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu, un jo īpaši tā 113. pantu,
ņemot vērā Komisijas ieteikumu,
tā kā 1976. gada 25. aprīlī parakstīts Sadarbības nolīgums starp Eiropas Ekonomikas kopienu un Tunisijas Republiku;
tā kā tajā pašā dienā parakstītais Pagaidu nolīgums [1] par Sadarbības nolīgumā paredzēto tirdzniecības noteikumu iepriekšēju īstenošanu stājas spēkā 1976. gada 1. jūlijā;
tā kā būtu jānoslēdz nolīgums vēstuļu apmaiņas ceļā attiecībā uz Eiropas Ekonomikas kopienas un Tunisijas Republikas Sadarbības nolīguma 22. pantu un Pagaidu nolīguma 15. pantu par Tunisijas izcelsmes kliju un atsiju importu Kopienā,
IR PIEŅĒMUSI ŠO REGULU.
1. pants
Ar šo Kopienas vārdā noslēdz nolīgumu vēstuļu apmaiņas ceļā attiecībā uz Eiropas Ekonomikas kopienas un Tunisijas Republikas Sadarbības nolīguma 22. pantu un Pagaidu nolīguma 15. pantu par Tunisijas izcelsmes kliju un atsiju importu Kopienā.
Nolīguma teksts ir pievienots šai regulai.
2. pants
Ar šo Padomes priekšsēdētājam ir piešķirtas tiesības nozīmēt personu, kas ir pilnvarota parakstīt nolīgumu, lai tas kļūtu saistošs Kopienai [2].
3. pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1976. gada 24. jūnijā

Labels: 2
17
3
18
15